CELEX: 32018R1246
Language: lv
Date: 2018-09-18 00:00:00
Title: Komisijas Regula (ES) 2018/1246 (2018. gada 18. septembris), ar ko Eiropas Parlamenta un Padomes Regulas (EK) Nr. 1334/2008 I pielikumu groza attiecībā uz pirolignozes destilāta iekļaušanu Savienības aromatizētāju sarakstā (Dokuments attiecas uz EEZ.)

19.9.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 235/3
               
            
         KOMISIJAS REGULA (ES) 2018/1246
         (2018. gada 18. septembris),
         ar ko Eiropas Parlamenta un Padomes Regulas (EK) Nr. 1334/2008 I pielikumu groza attiecībā uz pirolignozes destilāta iekļaušanu Savienības aromatizētāju sarakstā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (1) un jo īpaši tās 11. panta 3. punktu,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
         tā kā:
         
                     (1)
                  
                  
                     Regulas (EK) Nr. 1334/2008 I pielikumā noteikts Savienības saraksts ar aromatizētājiem un izejmateriāliem, kas apstiprināti izmantošanai pārtikā un uz tās, un to izmantošanas nosacījumi.
                  
               
                     (2)
                  
                  
                     Ar Komisijas Īstenošanas regulu (ES) Nr. 872/2012 (3) pieņemts aromatizējošu vielu saraksts un minētais saraksts iekļauts Regulas (EK) Nr. 1334/2008 I pielikuma A daļā. Ar Regulu (ES) Nr. 872/2012 Regulas (EK) Nr. 1334/2008 I pielikumā iekļāva arī B daļu (“Aromatizējoši preparāti”), C daļu (“Termiskās apstrādes aromatizētāji”), D daļu (“Aromātu prekursori”), E daļu (“Citi aromatizētāji”) un F daļu (“Izejmateriāli”). I pielikuma B līdz F daļa atbilst Regulas (EK) Nr. 1334/2008 9. panta b) līdz f) punktā minētajām aromatizētāju un izejmateriālu kategorijām. B līdz F daļā nav neviena ieraksta.
                  
               
                     (3)
                  
                  
                     Komisijas Regulā (ES) Nr. 873/2012 (4) noteikti pārejas pasākumi attiecībā uz Savienības sarakstu ar aromatizētājiem un izejmateriāliem, kas dots Regulas (EK) Nr. 1334/2008 I pielikumā.
                  
               
                     (4)
                  
                  
                     Regulas (ES) Nr. 873/2012 4. pantā noteikts pārejas laiks pārtikas produktiem, kam pievienoti pie Regulas (EK) Nr. 1334/2008 I pielikuma B līdz F daļas piederoši aromatizētāji, par ko saskaņā ar minētās regulas 3. pantu pieteikums iesniegts līdz 2015. gada 22. oktobrim. Regulas 4. pantā noteikts, ka pārejas laiks šādu pārtikas produktu laišanai tirgū beidzas 2018. gada 22. aprīlī.
                  
               
                     (5)
                  
                  
                     Regulas (EK) Nr. 1334/2008 I pielikumu vai nu pēc Komisijas iniciatīvas, vai pēc dalībvalsts vai ieinteresētas personas pieteikuma saņemšanas var atjaunināt saskaņā ar vienoto procedūru, kas minēta Regulas (EK) Nr. 1331/2008 3. panta 1. punktā.
                  
               
                     (6)
                  
                  
                     2012. gada 16. oktobrī Komisijai tika iesniegts pieteikums piešķirt atļauju produktam “pirolignozes destilāts” (FL Nr. 21.001) ar nosaukumu “ruma ēteris”, kas pieder pie kategorijas “citi aromatizētāji”. Pieteikuma iesniedzējs lūdza atļaut aromatizētāju līdz noteiktam daudzumam pievienot saldējumiem, konditorejas izstrādājumiem, košļājamai gumijai, graudaugiem un graudaugu graudu produktiem, saknēm un bumbuļiem, kaltētiem un svaigiem pākšaugiem, smalkajiem konditorejas izstrādājumiem, gaļai un gaļas produktiem, sālim, garšvielām, zupām, mērcēm, salātiem, bezalkoholiskiem dzērieniem un alkoholiskiem dzērieniem.
                  
               
                     (7)
                  
                  
                     Pieteikums tika nosūtīts Eiropas Pārtikas nekaitīguma iestādei (“iestādei”), lūdzot tās atzinumu. Pieteikumu saskaņā ar Regulas (EK) Nr. 1331/2008 4. pantu darīja pieejamu arī dalībvalstīm.
                  
               
                     (8)
                  
                  
                     2017. gada 24. augustā iestāde pieņēma “Zinātnisko atzinumu Nr. 500 par aromatizētāju grupas novērtējumu (FGE.500): ruma ēteris” attiecībā uz tāda pirolignozes destilāta (FL Nr. 21.001) drošuma novērtējumu, kas izmantots kā kategorijas “citi aromatizētāji” (5) aromatizētājs. Izstrādājums ir komplekss maisījums, kas sastāv no vairāk nekā astoņdesmit atsevišķām sastāvdaļām. Iestāde secināja, ka saskaņā ar vispārējās aromatizējošu vielu riska novērtēšanas stratēģiju fakts, ka ruma ētera sastāvā ir genotoksiskas vielas, rada bažas par drošumu. Tā norādīja uz nopietnām bažām, vai drošas ir vairākas tādas sastāvdaļas kā furāni un atvasinājumi un citas sastāvdaļas, kuras saistās ar genotoksiskumu un kancerogēniskumu, un minēja arī kancerogēniskuma riskus, kas saistīti ar etanola klātbūtni.
                  
               
                     (9)
                  
                  
                     Čehijas Republika un Slovākijas Republika informēja Komisiju par pirolignozes destilāta (FL Nr. 21.001) izmantošanu tradicionālajos stiprajos alkoholiskajos dzērienos Tuzemák un Tuzemský un lūdza arī turpmāk atļaut to izmantot šajos stiprajos alkoholiskajos dzērienos.
                  
               
                     (10)
                  
                  
                     Saskaņā ar Regulas (EK) Nr. 1334/2008 7. apsvērumu, apstiprinot aromatizētājus, būtu jāņem vērā arī citi ar izskatāmo jautājumu saistīti faktori, tostarp tradīcijas un sociālie faktori. Šis aromatizētājs pašlaik ir vajadzīgs, lai Čehijas Republikā un Slovākijas Republikā saglabātu stiprajiem alkoholiskajiem dzērieniem Tuzemák un Tuzemský raksturīgās tradicionālās organoleptiskās īpašības, tāpēc ir lietderīgi atļaut šo vielu izmantot, ja tiek izpildīti šīs regulas pielikumā noteiktie izmantošanas nosacījumi.
                  
               
                     (11)
                  
                  
                     Minētie stiprie alkoholiskie dzērieni, tāpat kā pārējie stiprie alkoholiskie dzērieni un alkoholiskie dzērieni vispār, nav paredzēti lietošanai bērnu vai citu neaizsargātu sabiedrības locekļu uzturā. Papildus pašreizējām marķēšanas prasībām dalībvalstīm būtu jāpieprasa, lai tiktu norādīta papildu informācija par specifiskajiem riskiem, kas saistīti ar pirolignozes destilāta (FL Nr. 21.001) klātbūtni minētajos tradicionālajos alkoholiskajos dzērienos.
                  
               
                     (12)
                  
                  
                     Stipros alkoholiskos dzērienus, kam pievienots pirolignozes destilāts (FL Nr. 21.001), nevajadzētu izmantot citu pārtikas produktu ražošanā.
                  
               
                     (13)
                  
                  
                     Stipro alkoholisko dzērienu Tuzemák un Tuzemský marķējumā norādot aromatizētāju, būtu jānorāda nosaukums vai FL numurs.
                  
               
                     (14)
                  
                  
                     Ja pirolignozes destilātu (FL Nr. 21.001) tirgo kā tādu, kas nav paredzēts pārdošanai galapatērētājam, tad, papildus Regulas (EK) Nr. 1334/2008 15. panta prasību izpildei, marķējumā būtu jānorāda, ka šo aromatizētāju var izmantot tikai stipro alkoholisko dzērienu Tuzemák un Tuzemský ražošanai.
                  
               
                     (15)
                  
                  
                     Lai nodrošinātu juridisko noteiktību, šī regula būtu jāpiemēro no 2018. gada 23. aprīļa.
                  
               
                     (16)
                  
                  
                     Šai regulai būtu jābūt spēkā 5 gadus, lai dotu iespēju izstrādāt pirolignozes destilāta (FL Nr. 21.001) alternatīvas, ko izmantot tradicionālajos stiprajos alkoholiskajos dzērienus Tuzemák un Tuzemský.
                  
               
                     (17)
                  
                  
                     Tādēļ Regulas (EK) Nr. 1334/2008 I pielikuma E daļa būtu attiecīgi jāgroza.
                  
               
                     (18)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1334/2008 I pielikuma E daļu groza saskaņā ar šīs regulas pielikumu.
            Izstrādājumu “pirolignozes destilāts” (FL Nr. 21.001) tradicionālos stiprajos alkoholiskajos dzērienos Tuzemák un Tuzemský atļauts izmantot, ja ņemti vērā šīs regulas pielikumā noteiktie ierobežojumi.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 23. aprīļa līdz 2023. gada 19. septembrim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 18. septembrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 354, 31.12.2008., 34. lpp.
         
         
            (2)  OV L 354, 31.12.2008., 1. lpp.
         
         
            (3)  Komisijas 2012. gada 1. oktobra Īstenošanas regula (ES) Nr. 872/2012, ar ko pieņem Eiropas Parlamenta un Padomes Regulā (EK) Nr. 2232/96 paredzēto aromatizējošo vielu sarakstu, iekļauj to Eiropas Parlamenta un Padomes Regulas (EK) Nr. 1334/2008 I pielikumā un atceļ Komisijas Regulu (EK) Nr. 1565/2000 un Komisijas Lēmumu 1999/217/EK (OV L 267, 2.10.2012., 1. lpp.).
         
            (4)  Komisijas 2012. gada 1. oktobra Regula (ES) Nr. 873/2012 par pārejas pasākumiem attiecībā uz Savienības sarakstu ar aromatizētājiem un izejmateriāliem, kas noteikts Eiropas Parlamenta un Padomes Regulas (EK) Nr. 1334/2008 I pielikumā (OV L 267, 2.10.2012., 162. lpp.).
         
            (5)  EFSA Journal 2017, 15(8):4897.
      
      
         
            PIELIKUMS
            Regulas (EK) Nr. 1334/2008 I pielikuma E daļā pievieno šādu ierakstu par pirolignozes destilātu (FL Nr. 21.001):
            
               
                           
                              FL Nr.
                        
                        
                           Nosaukums
                        
                        
                           
                              CAS Nr.
                        
                        
                           
                              JECFA Nr.
                        
                        
                           
                              CoE Nr.
                        
                        
                           Nosauktā aromatizētāja tīrība
                        
                        
                           Izmantošanas ierobežojumi
                        
                        
                           Zemsvītras piezīme
                        
                        
                           Atsauce
                        
                     
                           “21.001
                        
                        
                           Pirolignozes destilāts
                        
                        
                           —
                        
                        
                           —
                        
                        
                           —
                        
                        
                           Komplekss vielu maisījums, kas iegūts, destilējot pirolignīnskābes un etanola reakcijas produktus. Šķidrums ar rumam līdzīgu smaržu un garšu.
                           Sastāvdaļas:
                           
                                       —
                                    
                                    
                                       etanols (noteikts ar gāzhromatogrāfiju / liesmas jonizācijas detektoru): vairāk nekā 40 masas %,
                                    
                                 
                                       —
                                    
                                    
                                       etilacetāts: mazāk nekā 25 masas %,
                                    
                                 
                                       —
                                    
                                    
                                       etilformiāts: mazāk nekā 2 masas %,
                                    
                                 
                                       —
                                    
                                    
                                       etilpropionāts: mazāk nekā 4 masas %,
                                    
                                 
                                       —
                                    
                                    
                                       etilbutirāts: mazāk nekā 1,5 masas %,
                                    
                                 
                                       —
                                    
                                    
                                       metilacetāts: mazāk nekā 3,5 masas %,
                                    
                                 
                                       —
                                    
                                    
                                       furāna ekvivalenti (furāns un 2-metilfurāns), izteikti kā furāns: mazāk nekā 8 mg/l,
                                    
                                 
                                       —
                                    
                                    
                                       metanols un metanola atvasinājumi, izteikti kā metanola ekvivalenti: mazāk nekā 2 masas %,
                                    
                                 
                                       —
                                    
                                    
                                       benzopirēns: mazāk nekā 1 μg/l,
                                    
                                 
                                       —
                                    
                                    
                                       Benz(a)antracēns: mazāk nekā 2 μg/l,
                                    
                                 
                                       —
                                    
                                    
                                       skābes (izteiktas kā etiķskābe): mazāk nekā 1,00 g/l
                                    
                                 
                        
                           Tikai šajos stiprajos alkoholiskajos dzērienos:
                           
                              Tuzemák un Tuzemský, kam Regulu (EK) Nr. 110/2008 piemēro, ja tos tirgo tikai galapatērētājam paredzētā iepakojumā, 3 800  mg/l.
                           
                                       1.
                                    
                                    
                                       Stipro alkoholisko dzērienu Tuzemák un Tuzemský marķējumā norādot aromatizētāju “pirolignozes destilāts” (FL Nr. 21.001), norāda nosaukumu vai FL numuru.
                                    
                                 
                                       2.
                                    
                                    
                                       
                                          Tuzemák un Tuzemský, kam pievienots pirolignozes destilāts (FL Nr. 21.001), neizmanto citu pārtikas produktu ražošanā.
                                    
                                 
                                       3.
                                    
                                    
                                       Ja šo aromatizētāju tirgo kā tādu, tad, papildus Regulas (EK) Nr. 1334/2008 15. panta prasību izpildei, marķējumā norāda, ka šo aromatizētāju var izmantot tikai stipro alkoholisko dzērienu Tuzemák un Tuzemský ražošanai.
                                    
                                 Dalībvalstis pieprasa papildu marķējumu, kas patērētāju informē par specifiskajiem riskiem, kuri saistīti ar pirolignozes destilāta (FL Nr. 21.001) klātbūtni stiprajos alkoholiskajos dzērienos Tuzemák un Tuzemský.
                        
                        
                            
                        
                        
                           
                              EFSA”